text: Vardes borgmester tror ikke på kasernelukning
  19 november 2012 kl. 23.15
  Det ville få enorme konsekvenser, hvis Varde Kaserne lukker. Det siger Vardes borgmester, Gylling Haahr (V).
  Kommentaren kommer efter, at det mandag aften blev kendt, at Varde Kaserne - sammen med Høvelte kaserne - står først for at blive lukket. 
  - Der er 650 mennesker på lønningslisten. Det er noget, der slår meget hårdt i vores område, siger Gylling Haahr.
  Men han er nu heller ikke overbevist om, at planerne bliver til noget.
  - Det er noget der har ligger og rumlet længe. Lad os nu se, hvordan det går. Jeg ved, at man ikke er helt enige om det her, siger Gylling Haahr.
  Han siger, at han overordnet set har forståelse for, at der skal spares og måske også nedlægges kaserner, men han påpeger samtidig, at der mindst er seks-syv kaserner, der er i dårligere stand end kasernen i Varde.
  